Han er født og oppvokst på Ullern, og spilte tidlig for Ullern IF. I yngre år markerte han seg som en rask angriper som hadde potensial for større oppgaver. Som 14-åring ble han derfor tatt med på treningene til klubbens A-lag, da i 3. divisjon. Allerede som 15-åring fikk han sin debut for seniorlaget. Sesongen 2004 brukte han på å venne seg til nivået, mens han i sesongene 2005 og 2006 viste at også dette nivået var for lavt for ham.